৪৮তম জাতীয় চলচ্চিত্র পুরস্কার (বাংলাদেশ)

৪৮তম জাতীয় চলচ্চিত্র পুরস্কার প্রদান করবে বাংলাদেশের তথ্য মন্ত্রণালয়। ২০২৩ সালে মুক্তিপ্রাপ্ত বাংলাদেশের শ্রেষ্ঠ চলচ্চিত্রসমূহকে সম্মানিত করতে এই পুরস্কার দেওয়া হবে। ২০২৫ সালের ২৯শে জানুয়ারি মোট ২৮টি বিভাগে বিজয়ীদের নাম ঘোষণা করা হয়।

সাঁতাও শ্রেষ্ঠ চলচ্চিত্রসহ চারটি বিভাগে পুরস্কার লাভ করে। সুড়ঙ্গ সর্বাধিক আটটি বিভাগে ও প্রিয়তমা দ্বিতীয় সর্বাধিক পাঁচটি বিভাগে পুরস্কার অর্জন করে। অন্যান্য বিজয়ীদের মধ্যে আম কাঁঠালের ছুটি, অ্যাডভেঞ্চার অব সুন্দরবন ও ওরা সাত জন দুটি করে এবং মরিয়ম, রক্তজবা, লাল শাড়ি ও লীলাবতী নাগ: দ্য রেবেলএকটি করে পুরস্কার অর্জন করে।

জুরি বোর্ড
২০২৪ সালের ১৫ সেপ্টেম্বর একটি ১৩ সদস্যের জুরি বোর্ড ঘোষণা করা হয়। এর সভাপতির দায়িত্ব পালন করছেন তথ্য ও সম্প্রচার মন্ত্রণালয়ের অতিরিক্ত সচিব (চলচ্চিত্র)। বিলুপ্ত ঘোষিত বাংলাদেশ চলচ্চিত্র সেন্সর বোর্ডের ভাইস চেয়ারম্যান এই বোর্ডের সদস্য সচিব হিসেবে দায়িত্ব পালন করবেন। এছাড়াও, বাংলাদেশ ফিল্ম আর্কাইভ-এর মহাপরিচালক এবং তথ্য ও সম্প্রচার মন্ত্রণালয়ের চলচ্চিত্র শাখার প্রধানও বোর্ডে সদস্য হিসেবে রয়েছেন।

জুরি বোর্ডের অন্যান্য সদস্যদের মধ্যে রয়েছেন অভিনেতা ইলিয়াস কাঞ্চন, পরিচালক জাহিদুর রহিম অঞ্জন, সঙ্গীত পরিচালক প্রিন্স মাহমুদ, চিত্রগ্রাহক বরকত হোসেন পলাশ, অভিনেত্রী অপি করিম, এবং কণ্ঠশিল্পী নাজমুন মুনিরা ন্যান্সি। এ ছাড়া ঢাকা বিশ্ববিদ্যালয়র টেলিভিশন, ফিল্ম ও ফটোগ্রাফি বিভাগের সভাপতি এস এম ইমরান হোসেন এবং সাংবাদিক ওয়াহিদ সুজনও সদস্য হিসেবে ছিলেন।

২০২৪ সালের ২৩ সেপ্টেম্বর ইলিয়াস কাঞ্চন জুরি বোর্ড থেকে পদত্যাগ করেন। তিনি সময়ের অভাব ও অন্যান্য ব্যস্ততার কথা উল্লেখ করে এই সিদ্ধান্ত নেন।

 বিজয়ীদের তালিকা 
 আজীবন সম্মাননা 
 বিভাগ বিজয়ী সূত্র  আজীবন সম্মাননা তারেক মাসুদ ও আব্দুল লতিফ বাচ্চু 

 বিভাগ বিজয়ী চলচ্চিত্র শ্রেষ্ঠ চলচ্চিত্র খন্দকার সুমন সাঁতাও শ্রেষ্ঠ স্বল্পদৈর্ঘ্য চলচ্চিত্র চৈত্রালী সমদ্দার মরিয়ম শ্রেষ্ঠ প্রামাণ্য চলচ্চিত্র এলিজা বিনতে এলাহী লীলাবতী নাগ: দ্য রেবেল শ্রেষ্ঠ পরিচালক খন্দকার সুমন সাঁতাও শ্রেষ্ঠ অভিনেতা আফরান নিশো  সুড়ঙ্গ শ্রেষ্ঠ অভিনেত্রী আইনুন পুতুল  সাঁতাও শ্রেষ্ঠ পার্শ্ব অভিনেতা মনির আহাম্মেদ শাকিল সুড়ঙ্গ শ্রেষ্ঠ পার্শ্ব অভিনেত্রী নাজিয়া হক অর্ষা ওরা সাত জন শ্রেষ্ঠ খলনায়ক আশীষ খন্দকার অ্যাডভেঞ্চার অব সুন্দরবন শ্রেষ্ঠ কৌতুক অভিনেতা শহীদুজ্জামান সেলিম সুড়ঙ্গ শ্রেষ্ঠ শিশু শিল্পী লিয়ন আহমেদ  আম কাঁঠালের ছুটি শিশু শিল্পী শাখায় বিশেষ পুরস্কার আরিফ হাসান আনাইরা খান  আম কাঁঠালের ছুটি শ্রেষ্ঠ সঙ্গীত পরিচালক ইমন চৌধুরী অ্যাডভেঞ্চার অব সুন্দরবন শ্রেষ্ঠ পুরুষ কণ্ঠশিল্পী বালাম "ও প্রিয়তমা" - প্রিয়তমা শ্রেষ্ঠ নারী কণ্ঠশিল্পী অবন্তী সিঁথি "এ গা ছুঁয়ে বলো" - সুড়ঙ্গ শ্রেষ্ঠ গীতিকার সোমেশ্বর অলি "ঈশ্বর" - প্রিয়তমা শ্রেষ্ঠ সুরকার প্রিন্স মাহমুদ "ঈশ্বর" - প্রিয়তমা শ্রেষ্ঠ নৃত্য পরিচালক হাবিবুর রহমান লাল শাড়ি শ্রেষ্ঠ কাহিনীকার ফারুক হোসেন প্রিয়তমা শ্রেষ্ঠ চিত্রনাট্যকার নিয়ামুল মুক্তা রক্তজবা শ্রেষ্ঠ সংলাপ রচয়িতা রায়হান রাফী ও নাজিম উদ দৌলা সুড়ঙ্গ শ্রেষ্ঠ চিত্রসম্পাদক মো. সালাহ উদ্দিন আহমেদ বাবু ওরা সাত জন শ্রেষ্ঠ শিল্প নির্দেশক শহীদুল ইসলাম সুড়ঙ্গ শ্রেষ্ঠ চিত্রগ্রাহক সুমন সরকার সুড়ঙ্গ শ্রেষ্ঠ শব্দগ্রাহক সুজন মাহমুদ সাঁতাও শ্রেষ্ঠ পোশাক ও সাজসজ্জা বীথি আফরীন সুড়ঙ্গ শ্রেষ্ঠ রূপসজ্জা মোঃ সবুজ খান প্রিয়তমা

তথ্যসূত্র

বিষয়শ্রেণী:জাতীয় চলচ্চিত্র পুরস্কার (বাংলাদেশ)
বিষয়শ্রেণী:২০২৩-এর চলচ্চিত্র পুরস্কার